Direktiva Komisije 1999/50/ES

z dne 25. maja 1999

o spremembi Direktive 91/321/EGS o začetnih in nadaljevalnih formulah za dojenčke in majhne otroke

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene [1], kakor je bila spremenjena z Direktivo Evropskega parlamenta in Sveta 96/84/ES [2], ter zlasti člena 4(1) Direktive,

po posvetovanju z Znanstvenim odborom za živila,

(1) ker člen 6 Direktive Komisije 91/321/EGS [3], kakor je bila nazadnje spremenjena z Direktivo 96/4/ES [4], predvideva, da začetne formule za dojenčke in nadaljevalne formule ne smejo vsebovati nobene snovi v količini, ki bi ogrozila zdravje dojenčkov in majhnih otrok, in da je treba nemudoma določiti mejne vrednosti teh snovi;

(2) ker različna pravila o mejnih vrednostih ostankov pesticidov v tovrstnih izdelkih predstavljajo ovire v trgovinimed nekaterimi državami članicami;

(3) ker mejne vrednosti ostankov pesticidov, določene v Direktivi Sveta 76/895/EGS z dne 23. novembra 1976 o določanju mejnih vrednosti ostankov pesticidov v in na sadju in zelenjavi [5], kakor je bila nazadnje spremenjena z Direktivo 97/41/ES [6], v Direktivi Sveta 86/362/EGS z dne 24. julija 1986 o določanju mejnih vrednosti ostankov pesticidov v žitih in na njih [7], kakor je bila nazadnje spremenjena z Direktivo Komisije 98/82/ES [8], v Direktivi Sveta 86/363/EGS z dne 24. julija 1986 o določitvi mejnih vrednosti ostankov pesticidov v živilih živalskega izvora in na njih [9], kakor je bila nazadnje spremenjena z Direktivo 98/82/ES, ter v Direktivi 90/642/EGS z dne 27. novembra 1990 o določitvi mejnih vrednosti ostankov pesticidov v nekaterih proizvodih rastlinskega izvora, vključno s sadjem in zelenjavo [10], in na njih, kakor je bila nazadnje spremenjena z Direktivo 98/82/ES, ne posegajo v posebne določbe, ki se uporabljajo za začetne formule za dojenčke in nadaljevalne formule;

(4) ker previdnostno načelo, ob upoštevanju mednarodnih obveznosti Skupnosti, kadar so ustrezni znanstveni dokazi nezadostni, omogoča, da Skupnost do izvedbe dodatne ocene tveganja in pregleda ukrepov v primernem času sprejme začasne ukrepe na podlagi razpoložljivih ustreznih podatkov;

(5) ker na podlagi obeh mnenj, ki ju je podal Znanstveni odbor za živila 19. septembra 1997 ter 4. junija 1998, trenutno obstaja dvom, ki zadeva ustreznost sedanjih vrednosti sprejemljivega dnevnega vnosa (ADI) za varovanje zdravja dojenčkov in majhnih otrok; ker izraženi dvomi ne zadevajo zgolj pesticidov in njihovih ostankov, temveč tudi nevarne kemikalije, zaradi česar bo Komisija preučila možnost čim prejšnje določitve mejnih vrednosti težkih kovin v živilih, namenjenih dojenčkom in majhnim otrokom;

(6) ker je torej, kar zadeva živila za posebne prehranske namene, ki so namenjena dojenčkom in majhnim otrokom, primerno, da se sprejme zelo nizka skupna mejna vrednost za vse pesticide;

(7) ker naj bo ta zelo nizka skupna mejna vrednost določena pri 0,01 mg/kg, kar je v praksi najmanjšavrednost zaznavanja;

(8) ker je treba za ostanke pesticidov predpisati stroge omejitve; ker je možno s skrbno izbiro surovin in glede na to, da se začetne formule za dojenčke in nadaljevalne formule obsežno predelujejo med proizvodnjo, izdelati izdelke, ki vsebujejo zelo majhne količine ostankov pesticidov;

(9) ker lahko pri majhnem številu pesticidov tudi tako majhne količine omogočajo, da je ADI teh pesticidov v najslabših pogojih vnosa presežena; ker morajo biti zato začetne formule za dojenčke in nadaljevalne formule brez teh posebnih pesticidov in jih je treba izdelovati iz surovin, ki ne vsebujejo takih pesticidov;

(10) ker odraža ta direktiva trenutno védenje o teh snoveh; ker se bo o kakršnih koli spremembah, ki temeljijo na znanstvenem ali tehničnem napredku, odločalo v skladu s postopkom, opredeljenim v členu 13 Direktive 89/398/EGS;

(11) ker je treba Direktivo 91/321/EGS ustrezno spremeniti;

(12) ker so ukrepi, predvideni s to direktivo, v skladu z mnenjem Stalnega odbora za živila,

SPREJELA NASLEDNJO DIREKTIVO:

Člen 1

Direktiva 91/321/EGS se s tem spremeni takole:

1. Členu 1(2) se doda naslednja točka (e):

"(e) ostanek pesticida pomeni ostanek fitofarmacevtskega sredstva, kakor je opredeljeno v točki 1 člena 2 Direktive Sveta 91/414/EGS *, v začetnih formulah za dojenčke in nadaljevalnih formulah, vključno z njegovimi presnovki in razkrojnimi ali reakcijskimi produkti."

2. Člen 6 se nadomesti z naslednjim:

"Člen 6

1. Začetne formule za dojenčke in nadaljevalne formule ne smejo vsebovati nobene snovi v količini, ki bi lahko ogrozila zdravje dojenčkov in majhnih otrok. Potrebne mejne vrednosti je treba nemudoma določiti.

2. Začetne formule za dojenčke in nadaljevalne formule ne smejo vsebovati ostankov posameznih pesticidov v količinah, večjih od 0,01 mg/kg izdelka, ki je namenjen uživanju kot pripravljen obrok ali je pripravljen po navodilih proizvajalca.

Analitski postopki za določanje vsebnosti ostankov pesticidov morajo biti splošno sprejemljivi standardizirani postopki.

3. Pesticidi, navedeni v Prilogi IX, se ne smejo uporabljati za kmetijske pridelke, namenjene izdelavi začetnih formul za dojenčke in nadaljevalnih formul.

4. Po potrebi se določijo tudi mikrobiološka merila.";

3. Doda se naslednje, kot Priloga IX:

"PRILOGA IX

Pesticidi, ki se ne smejo uporabljati za kmetijske pridelke, namenjene izdelavi začetnih formul za dojenčke in nadaljevalnih formul.

kemijsko ime snovi

"

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2000. O tem takoj obvestijo Komisijo.

Ti zakoni in drugi predpisi se uporabljajo tako, da se:

a) promet z izdelki, ki so v skladu s to direktivo, dovoli najpozneje od 30. junija 2000;

b) promet z izdelki, ki niso v skladu s to direktivo, prepove s 1. julijem 2002.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 25. maja 1999

Za Komisijo

Martin Bangemann

Član Komisije

* UL L 230, 19.8.1991, str. 1."

[1] UL L 186, 30.6.1989, str--. 27.

[2] UL L 48, 19.2.1997, str. 20.

[3] UL L 175, 4.7.1991, str. 35.

[4] UL L 49, 28.2.1996, str. 12.

[5] UL L 340, 9.12.1976, str. 26.

[6] UL L 184, 12.7.1997, str. 33.

[7] UL L 221, 7.8.1986, str. 37.

[8] UL L 290, 29.10.1998, str. 25.

[9] UL L 221, 7.8.1986, str. 43.

[10] UL L 350, 14.12.1990, str. 71.